SL Uradni list Evropske unije L 384/1

UREDBA SVETA (ES) št. 2222/2004

z dne 19. novembra 2004

o upravljanju z uvozom nekaterih jeklenih izdelkov iz Ukrajine

(Besedilo velja za EGP)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami in Ukrajino (1) je začel veljati 1. marca 1998.

(2) Člen 22(1) Sporazuma o partnerstvu in sodelovanju določa, da trgovino z nekaterimi jeklenimi izdelki urejajo naslov III, razen člena 14, in določbe ustreznega sporazuma.

(3) Tak sporazum o trgovini z nekaterimi jeklenimi izdelki je bil sklenjen med Evropsko skupnostjo in vlado Ukrajine dne 22. novembra 2004 (2).

(4) Potrebno je predvideti načine za upravljanje s tem sporazumom v Skupnosti, ob upoštevanju izkušenj pridobljenih s prejšnjimi sporazumi.

(5) Potrebno je zagotoviti, da se preverja poreklo zadevnih izdelkov in vzpostavijo ustrezne metode upravnega sodelovanja v ta namen.

(6) Učinkovita uporaba sporazuma zahteva za vstop zadevnih proizvodov v prosti promet v Skupnosti uvedbo zahteve po uvoznem dovoljenju Skupnosti, skupaj s sistemom upravljanja s podeljevanjem teh uvoznih dovoljenj Skupnosti.

(7) Izdelkov v prosti coni ali uvoženih po postopkih, ki urejajo carinsko skladiščenje, začasni uvoz ali aktivno oplemenitenje (sistem odloga) se ne bi smelo odpisovati od omejitev, ki so določene za zadevne proizvode.

(8) Da se zagotovi, da te količinske omejitve niso presežene, je treba uvesti posebni postopek upravljanja s količinskimi omejitvami, v skladu s katerim pristojni organi držav članic ne izdajo uvoznih dovoljenj, dokler jim Komisija predhodno ne potrdi, da so količine v okviru navedene količinske omejitve še vedno na razpolago.

(9) Sporazum predvideva sodelovanje med Ukrajino in Skupnostjo s ciljem preprečevati izogibanje s pretovarjanjem, preusmerjanjem ali drugimi sredstvi. Uvede se posvetovalni postopek, s katerimi se lahko doseže dogovor z zadevno državo o ustrezni prilagoditvi zadevnih količinskih omejitev v primeru izogibanja temu sporazumu. Ukrajina je prav tako soglašala, da bo sprejela potrebne ukrepe s katerimi bo zagotovila hiter začetek uporabe morebitnih prilagoditev. Skupnost lahko, če z državo dobaviteljico v predvidenem roku ni bil dosežen dogovor in kjer so na razpolago jasni dokazi o izogibanju, začne ustrezno prilagoditev uporabljati.

(10) Za uvoz izdelkov, ki ga ureja ta uredba, se je od 1. januarja 2004 zahtevalo dovoljenje na podlagi Sklepa Sveta 2003/893/ES z dne 15. decembra 2003 o trgovini z nekaterimi proizvodi iz jekla med Evropsko skupnostjo in Ukrajino (3). Sporazum predvideva, da se te količine odpišejo od omejitev, določenih v tej uredbi za leto 2004.

(11) Sporazum, ki ga izvaja ta uredba, začne veljati na dan objave v Uradnem listu Evropske unije. Zato mora ta uredba začeti veljati na isti dan –

SPREJEL NASLEDNJO UREDBO:

POGLAVJE I

SPLOŠNE DOLOČBE

Člen 1

Področje uporabe

1. Ta uredba se uporablja za uvozu jeklenih izdelkov, naštetih v Prilogi I, s poreklom iz Ukrajine.

2. Jekleni izdelki so razvrščeni v skupine izdelkov, kot je določeno v Prilogi I.

3. Razvrščanje izdelkov iz Priloge I temelji na kombinirani nomenklaturi (KN), vzpostavljeni z Uredbo Sveta (EGS) št. 2658/87 (4). Postopki za uporabo tega odstavka so določeni v oddelku I poglavja II.

4. Poreklo izdelkov iz odstavka 1 se določi v skladu z veljavnimi predpisi v Skupnosti.

5. Postopki za preverjanje porekla izdelkov iz odstavka 1 so določeni v poglavjih II in III.

Člen 2

Količinske omejitve

1. Za uvoz jeklenih izdelkov iz Priloge I s poreklom iz Ukrajine v Skupnost veljajo letne količinske omejitve, določene v Prilogi V. Za sprostitev izdelkov, naštetih v Prilogi I, s poreklom iz Ukrajine v prosti promet v Skupnosti je treba predložiti uvozno dovoljenje, ki ga izdajo organi držav članic v skladu s členom 4.

Dovoljen uvoz se odpiše od količinskih omejitev za leto, v katerem so bili izdelki odpremljeni iz države izvoznice.

2. Da se zagotovi, da količine, za katere so bile izdana uvozna dovoljenja, nikoli ne presežejo skupnih količinskih omejitev za posamezno skupino izdelkov, pristojni organi izdajo uvozna dovoljenja šele po potrditvi Komisije, da so znotraj količinskih omejitev za zadevno skupino izdelkov še na voljo količine za državo dobaviteljico, za katere so uvoznik ali uvozniki vložili zahtevke pri pristojnih organih.

3. Uvoz izdelkov od 1. januarja 2004, za katerega je bilo zaprošeno za dovoljenje na podlagi Sklepa Sveta št. 2003/893/ES, se odpiše od ustreznih omejitev za leto 2004, ki so določene v Prilogi V.

4. Za namene te uredbe in od dneva začetka njene uporabe se za datum odpreme izdelkov šteje datum, ko so bili izdelki naloženi na izvozno prevozno sredstvo.

Člen 3

Odlog

1. Za izdelke v prosti coni ali prostem skladišču ali uvožene po postopkih, ki urejajo carinsko skladiščenje, začasni uvoz ali aktivno oplemenitenje (sistem odloga), ne veljajo količinske omejitve iz Priloge V.

2. Če so izdelki iz odstavka 1 kasneje sproščeni v prosti promet, bodisi v nespremenjenem stanju bodisi po obdelavi ali oplemenitenju, se uporabi člen 2(2), pri čemer se tako sproščene izdelke odpiše od ustreznih količinskih omejitev, določenih v Prilogi V.

Člen 4

Posebna pravila za upravljanje s količinskimi omejitvami Skupnosti

1. Za namen uporabe člena 2(2) pristojni organi držav članic pred izdajo uvoznih dovoljenj Komisijo obvestijo o obsegu prejetih zahtevkov za uvozna dovoljenja, ki so jim priložena originalna izvozna dovoljenja. Komisija nato v kronološkem vrstnem redu, v katerem so bila prejeta obvestila držav članic (po načelu, da imajo prvi prednost), potrdi, da je (so) zahtevana(-e) količina(-e) na razpolago za uvoz.

2. Zahtevki, zajeti v obvestilih Komisiji, so veljavni, če za vsak primer jasno določajo državo izvoznico, zadevno skupino izdelkov, količine, ki naj bi se uvozile, številko izvoznega dovoljenja, kvotno leto in državo članico, v kateri naj bi se izdelki sprostili v prosti promet.

3. Če je mogoče, Komisija organom potrdi celotno količino, navedeno v zahtevkih, sporočenih za vsako skupino izdelkov. Poleg tega Komisija nemudoma obvesti ukrajinske organe o primerih, ko sporočeni zahtevki presegajo omejitve, da bi dobila pojasnila in dosegla hitro rešitev.

4. Pristojni organi potem, ko so bili obveščeni, da določena količina med veljavnostjo uvoznega dovoljenja ni bila izkoriščena, o tem nemudoma obvestijo Komisijo. Take neizkoriščene količine se avtomatično prenesejo v preostale količine v okviru skupne količinske omejitve Skupnosti za vsako skupino izdelkov.

5. Obvestila iz odstavkov 1 do 4 se sporočijo v elektronski obliki v okviru za ta namen vzpostavljenega integriranega omrežja, razen če je iz nujnih tehničnih razlogov začasno treba uporabiti druga sredstva sporočanja.

6. Uvozna dovoljenja ali enakovredni dokumenti se izdajajo v skladu s poglavjem II.

7. Pristojni organi držav članic obvestijo Komisijo o vsaki razveljavitvi že izdanih uvoznih dovoljenj ali enakovrednih dokumentov v primerih, ko so pristojni ukrajinski organi umaknili ali razveljavili ustrezna izvozna dovoljenja. Če pa so pristojni ukrajinski organi Komisijo ali pristojne organe države članice o umiku ali razveljavitvi izvoznega dovoljenja obvestili šele po uvozu zadevnih izdelkov v Skupnost, se omenjene količine odpišejo od količinske omejitve za leto, v katerem so bili izdelki odpremljeni.

Člen 5

Statistika

1. Za jeklene izdelke iz Priloge I države članice mesečno, in sicer v enem mesecu po koncu vsakega meseca, obvestijo Komisijo o količinah, ki so bile sproščene v prosti promet v tem mesecu, in pri tem navedejo oznako kombinirane nomenklature ter uporabijo statistične enote in po potrebi dopolnilne merske enote, ki se uporabljajo za to oznako. Uvoz se razčleni v skladu z veljavnimi statističnimi postopki.

2. Da bi omogočili spremljanje tržnih gibanj pri izdelkih, ki jih ureja ta uredba, države članice Komisiji do 31. marca vsakega leta sporočijo statistične podatke o izvozu za preteklo leto.

Člen 6

Izogibanje

1. Če Komisija na podlagi preiskav, ki so potekale v skladu s postopki iz poglavja III, ugotovi, da informacije, s katerimi razpolaga, dokazujejo, da so bili izdelki iz Priloge I s poreklom iz Ukrajine pretovorjeni, preusmerjeni ali drugače uvoženi v Skupnost z izogibanjem količinskim omejitvam iz člena 2 in da so potrebne prilagoditve, zahteva začetek posvetovanj, da bi se dosegel dogovor o ustrezni prilagoditvi zadevnih količinskih omejitev.

2. Do izida posvetovanj iz odstavka 1 lahko Komisija, če obstajajo jasni dokazi o izogibanju, Ukrajino zaprosi, da sprejme potrebne varnostne ukrepe, da bi zagotovila, da se uskladitev količinskih omejitev, dogovorjenih na posvetovanjih, izvede za leto, v katerem je bila vložena zahteva za posvetovanja ali za naslednje leto, če so količinske omejitve za tekoče leto že izkoriščene.

3. Če Skupnost in Ukrajina ne najdeta zadovoljive rešitve in če Komisija ugotovi, da obstajajo jasni dokazi o izogibanju, od količinskih omejitev odpiše ustrezno količino izdelkov s poreklom iz Ukrajine.

Člen 7

Ta uredba v nobenem primeru ne predstavlja odstopanja od določb dvostranskega Sporazuma o trgovini z nekaterimi jeklenimi izdelki (5), ki ga je Skupnost sklenila z Ukrajino in ki prevlada v vseh spornih primerih.

POGLAVJE II

PRAVILA, KI SE UPORABLJAJO ZA UPRAVLJANJE S KOLIČINSKIMI OMEJITVAMI

ODDELEK 1

Razvrščanje

Člen 8

Razvrščanje jeklenih izdelkov, ki jih ureja ta uredba, temelji na kombinirani nomenklaturi (KN).

Člen 9

Na pobudo Komisije ali države članice oddelek za tarifno in statistično nomenklaturo Odbora za carinski zakonik, ki je bil ustanovljen z Uredbo Sveta (EGS) št. 2658/87, skladno z določbami prej omenjene uredbe nemudoma preuči vsa vprašanja v zvezi z razvrščanjem izdelkov, ki jih ureja ta uredba, v okviru kombinirane nomenklature, s ciljem, da se jih razvrsti v ustrezne skupine izdelkov.

Člen 10

Komisija obvesti Ukrajino o vseh spremembah kombinirane nomenklature (KN) v zvezi z izdelki, ki jih ureja ta uredba, ko jih pristojni organi Skupnosti sprejmejo.

Člen 11

Komisija obvesti pristojne ukrajinske organe o vseh odločitvah, sprejetih v skladu z veljavnimi postopki Skupnosti v zvezi z razvrščanjem izdelkov, ki jih ureja ta uredba, in sicer najkasneje v enem mesecu po njihovem sprejetju. Tako sporočilo vsebuje:

(a) opis zadevnih izdelkov;

(b) ustrezno skupino izdelkov in oznako kombinirane nomenklature (KN);

(c) razloge, zaradi katerih je bila odločitev sprejeta.

Člen 12

1. Če ima odločitev o razvrstitvi, sprejeta v skladu z veljavnimi postopki Skupnosti, za posledico spremembo prakse razvrščanja ali spremembo skupine izdelkov katerega koli izdelka, ki ga ureja ta uredba, pristojni organi držav članic zagotovijo, da med obvestilom Komisije in začetkom učinkovanja odločitve preteče 30 dni.

2. Za izdelke, ki so bili odpremljeni pred datumom začetka uporabe odločitve, se uporablja prejšnja praksa razvrščanja, pod pogojem, da se je postopek uvoza zadevnega blaga začel v 60 dneh od tega datuma.

Člen 13

Če odločitev o razvrstitvi, sprejeta v skladu z veljavnimi postopki Skupnosti iz člena 12, vsebuje skupine izdelkov, za katere velja količinska omejitev, Komisija, kadar je to potrebno, nemudoma skliče posvetovanja v skladu s členom 9, da doseže dogovor o potrebnih prilagoditvah ustreznih količinskih omejitev, predvidenih v Prilogi V.

Člen 14

1. Če se razvrstitev, navedena v dokumentaciji, ki je potrebna za uvoz izdelkov, urejenih s to uredbo, razlikuje od razvrstitve, ki so jo določili pristojni organi države članice, v katero naj bi se ti izdelki uvozili, je zadevno blago brez poseganja v katero koli drugo določbo o tej zadevi začasno predmet uvoznih ureditev, ki se v skladu z določbami te uredbe zanj uporabljajo na podlagi razvrstitve, ki so jo določili prej navedeni organi.

2. Pristojni organi držav članic obvestijo Komisijo o primerih iz odstavka 1, pri čemer zlasti navedejo:

(a) količine zadevnih izdelkov;

(b) skupino izdelkov, navedeno na uvozni dokumentaciji, in tisto, ki jo uporabljajo pristojni organi;

(c) številko izvoznega dovoljenja in v njem navedeno kategorijo.

3. Pristojni organi držav članic ne izdajo novega uvoznega dovoljenja za jeklene izdelke, za katere velja količinska omejitev Skupnosti iz Priloge V po novi razvrstitvi, dokler Komisija ne potrdi, da so količine, ki naj bi se uvozile, na razpolago v skladu s postopkom iz člena 4.

4. Komisija obvesti zadevne države izvoznice o primerih, na katere se nanaša ta člen.

Člen 15

V primerih iz člena 14 kakor tudi v primerih podobne narave, ki jih sprožijo pristojni ukrajinski organi, Komisija po potrebi z Ukrajino začne posvetovanja, da bi dosegla dogovor o dokončni razvrstitvi, ki se bo uporabljala za izdelke, ki so predmet razhajanj.

Člen 16

Komisija lahko v dogovoru s pristojnimi organi države ali držav članic uvoznic in Ukrajine v primerih iz člena 15 določi dokončno razvrstitev, ki se bo uporabljala za izdelke, ki so predmet razhajanj.

Člen 17

Kadar se razhajanj pri razvrščanju iz člena 14 ne da razrešiti v skladu s členom 15, Komisija po postopku iz člena 10 Uredbe (EGS) št. 2568/87 sprejme ukrep, ki razvrsti blago v kombinirano nomenklaturo.

ODDELEK 2

Sistem dvojne kontrole

(za upravljanje s količinskimi omejitvami)

Člen 18

1. Pristojni ukrajinski organi izdajo izvozno dovoljenje za vse pošiljke jeklenih izdelkov, za katere veljajo količinske omejitve iz Priloge V, do ravni navedenih omejitev.

2. Za izdajo uvoznega dovoljenja iz člena 21 uvoznik predloži izvirnik izvoznega dovoljenja.

Člen 19

1. Izvozno dovoljenje za količinske omejitve ustreza vzorcu iz Priloge II ter med drugim potrjuje, da je bila količina zadevnega blaga odpisana od količinske omejitve, določene za zadevno skupino izdelkov.

2. Vsako izvozno dovoljenje zajema samo eno skupino izdelkov iz Priloge I.

Člen 20

Izvoz se odpiše od količinskih omejitev, določenih za leto, v katerem so bili izdelki, ki so predmet izvoznega dovoljenja, odpremljeni v smislu člena 2(4).

Člen 21

1. V obsegu, v katerem je Komisija na podlagi člena 4 potrdila, da je zahtevana količina v okviru zadevne količinske omejitve na razpolago, pristojni organi držav članic izdajo uvozno dovoljenje najkasneje v petih delovnih dneh od predložitve izvirnika ustreznega izvoznega dovoljenja s strani uvoznika. Izvozno dovoljenje se mora predložiti najkasneje do 31. marca v letu, ki sledi letu, v katerem je bilo blago, ki je predmet dovoljenja, odpremljeno. Uvozna dovoljenja izdajo pristojni organi katerekoli države članice, ne glede na to, katera država članica je navedena na izvoznem dovoljenju, če je Komisija v skladu s členom 4 potrdila, da so zahtevane količine na razpolago v okviru zadevne količinske omejitve.

2. Uvozna dovoljenja so veljavna štiri mesece od dneva izdaje. Na ustrezno utemeljeno zahtevo uvoznika lahko pristojni organi države članice podaljšajo njihovo veljavnost, vendar ne več kot za štiri mesece.

3. Uvozna dovoljenja se sestavijo v obliki, določeni v Prilogi III, in veljajo na celotnem carinskem območju Skupnosti.

4. Izjava ali zahtevek uvoznika za pridobitev uvoznega dovoljenja vsebuje:

(a) popolno ime in naslov izvoznika;

(b) popolno ime in naslov uvoznika;

(c) natančen opis blaga in oznako(-e) KN;

(d) državo porekla blaga;

(e) državo odpreme;

(f) ustrezno skupino izdelkov in količino zadevnih izdelkov;

(g) neto teža po tarifnih številkah KN;

(h) CIF vrednost izdelkov na meji Skupnosti po tarifnih številkah KN;

(i) ali gre za izdelke slabe ali podstandardne kakovosti;

(j) po potrebi datume plačila in dostave in kopijo tovornega lista in kupoprodajne pogodbe;

(k) datum in številko izvoznega dovoljenja;

(l) morebitne interne oznake, ki se uporabljajo za upravne namene;

(m) datum in podpis uvoznika.

5. Uvoznik ni dolžan uvoziti celotne količine, ki je navedena v uvoznem dovoljenju, z eno samo pošiljko.

Člen 22

Veljavnost uvoznih dovoljenj, ki jih izdajo organi držav članic, je odvisna od veljavnosti izvoznih dovoljenj in količin, navedenih na izvoznih dovoljenjih, ki so jih izdali pristojni ukrajinski organi, na podlagi katerih so bila izdana uvozna dovoljenja.

Člen 23

Brez poseganja v obveznost upoštevanja drugih pogojev, ki jih zahtevajo veljavna pravila, pristojni organi držav članic izdajo uvozna dovoljenja ali enakovredne dokumente v skladu s členom 2(2) brez diskriminacije katerega koli uvoznika v Skupnosti, ne glede na to, kje v Skupnosti se nahaja njegov sedež.

Člen 24

1. Če Komisija ugotovi, da skupne količine, ki so predmet izvoznih dovoljenj, ki jih je izdala Ukrajina za določeno skupino izdelkov v katerem koli letu, ki ga ureja Sporazum, presegajo količinsko omejitev, določeno za to skupino izdelkov, se nemudoma obvesti pristojne organe za izdajo dovoljenj v državah članicah, da začasno prekinejo nadaljnjo izdajo uvoznih dovoljenj. V tem primeru Komisija nemudoma sproži posvetovanja.

2. Pristojni organi države članice zavrnejo izdajo uvoznih dovoljenj za izdelke s poreklom iz Ukrajine, ki niso predmet izvoznih dovoljenj, izdanih v skladu z določbami tega poglavja.

ODDELEK 3

Skupne določbe

Člen 25

1. Izvozno dovoljenje iz člena 18 in potrdilo o poreklu iz Priloge II lahko vsebujeta dodatne izvode, ki so kot taki tudi ustrezno označeni. Sestavljena sta v angleškem jeziku.

2. Če sta zgoraj navedena dokumenta izpolnjena ročno, morajo biti vpisi napisani s črnilom in z velikimi tiskanimi črkami.

3. Izvozna dovoljenja ali enakovredni dokumenti in potrdila o poreklu merijo 210 × 297 mm. Uporablja se bel brezlesni pisalni papir določene velikosti, teže najmanj 25 g/m2. V ozadju imajo vzorec guilloche, tako da je vsako ponarejanje z mehanskimi ali kemičnimi sredstvi opazno z očesom.

4. Pristojni organi v Skupnosti sprejemajo samo izvirnik kot veljavni dokument za namen uvoza v skladu z določbami te uredbe.

5. Vsako izvozno dovoljenje ali enakovredni dokument in potrdilo o poreklu ima standardizirano serijsko številko, natisnjeno ali ne, s katero ga je mogoče identificirati.

6. To številko sestavljajo naslednji elementi:

— dve črki, ki označujeta državo izvoznico: UA = Ukrajina

— dve črki, ki označujeta predvideno namembno državo članico: BE = Belgija CZ = Češka DK = Danska DE = Nemčija EE = Estonija EL = Grčija ES = Španija FR = Francija IE = Irska IT = Italija CY = Ciper LV = Latvija LT = Litva LU = Luksemburg HU = Madžarska MT = Malta NL = Nizozemska AT = Avstrija PL = Poljska PT = Portugalska SI = Slovenija SK = Slovaška FI = Finska SE = Švedska GB = Združeno kraljestvo,

— enomestna številka, ki označuje leto, za katero velja kvota, ki ustreza zadnji številki zadevnega leta, npr. „4“ za leto 2004;

— dvomestna številka, ki označuje urad v državi izvoznici, ki je dokument izdal;

— petmestna številka, ki teče zaporedoma od 00001 do 99999, dodeljena posamezni namembni državi članici.

Člen 26

Izvozno dovoljenje in potrdilo o poreklu se lahko izdata po odpremi izdelkov, na katere se nanašata. V takih primerih mora biti na njih zaznamek „issued retrospectively“.

Člen 27

V primeru kraje, izgube ali uničenja izvoznega dovoljenja ali potrdila o poreklu lahko izvoznik zaprosi pristojni organ, ki je izdal dokument, za dvojnik, ki se izdela na podlagi izvoznih dokumentov, s katerimi razpolaga izvoznik. Tako izdan dvojnik dovoljenja ali potrdila mora imeti zaznamek „duplicate“.

Na dvojniku je enak datum, kakor na prvotnem dovoljenju ali potrdilu.

ODDELEK 4

Uvozno dovoljenje skupnosti — Skupni obrazec

Člen 28

1. Obrazci, ki jih morajo uporabljati pristojni organi držav članic pri izdajanju uvoznih dovoljenj iz člena 21, so v skladu z vzorcem uvoznega dovoljenja, določenim v Prilogi III.

2. Izvozno dovoljenje ali delna dovoljenja se sestavijo v dvojniku, pri čemer se en izvod z oznako „Izvod imetnika“ in s številko 1 izda vlagatelju, drugega z oznako „Izvod za organ izdaje“ in s številko 2 pa obdrži organ, ki je dovoljenje izdal. Za upravne namene lahko pristojni organi poleg obrazca, označenega s številko 2, izdajo dodatne kopije.

3. Obrazci se natisnejo na belem brezlesnem pisalnem papirju s težo od 55 do 65 g/m2. Merijo 210 × 297 mm; razmik med vrsticami je 4,24 mm (eno šestino palca); obliko obrazcev je treba natančno upoštevati. Obe strani izvoda št. 1, ki je dovoljenje samo, imata dodatno v ozadju rdeči vzorec guilloche, tako da je opazno vsako ponarejanje z mehaničnimi ali kemičnimi sredstvi.

4. Za tiskanje obrazcev so odgovorne države članice. Obrazce lahko natisnejo tudi tiskarne, ki jih imenujejo države članice in imajo v zadevnih državah članicah svoj sedež. V slednjem primeru mora biti na vsakem obrazcu razvidno, da je tiskarno imenovala država članica. Vsak obrazec vsebuje ime in naslov tiskarne ali oznako, ki omogoča njeno identifikacijo.

5. Ob izdaji se dovoljenja ali delna dovoljenja opremijo s številko izdaje, ki jo dodeli pristojni organ države članice. Številka uvoznega dovoljenja se v elektronski obliki sporoči Komisiji preko integriranega sistema, vzpostavljenega na podlagi člena 4.

6. Dovoljenja in delna dovoljenja se izpolnijo v uradnem jeziku ali enem od uradnih jezikov države članice izdaje.

7. V polju 10 pristojni organi navedejo ustrezno skupino jeklenih izdelkov.

8. Oznake organa izdaje in organa odpisa se odtisnejo z žigom. Vendar se žig organa izdaje lahko nadomesti z reliefnim tiskom, kombiniranim s črkami in številkami, ki se ga doseže s perforiranjem ali tiskanjem na dovoljenje. Organ izdaje za zapis dodeljene količine uporabi metodo, ki preprečuje nedovoljeno spreminjanje, tako da se onemogoči naknaden vnos številk ali oznak.

9. Hrbtni strani izvoda št. 1 in izvoda št. 2 sta opremljeni s poljem, v katero lahko količine vpišejo bodisi carinski organ, ko so uvozne formalnosti opravljene, bodisi pristojni upravni organ, kadar je izdano delno dovoljenje. Če na dovoljenju ali delnem dovoljenju ni dovolj prostora namenjenega odpisu, lahko pristojni organ priloži eno ali več dodatnih strani s polji, ki so enaka poljem na hrbtnih straneh izvoda št. 1 in izvoda št. 2 dovoljenja ali delnega dovoljenja. Organ odpisa odtisne žig tako, da je polovica žiga na dovoljenju ali delnem dovoljenju in druga polovica na priloženi strani. Kadar je priloženih strani več, je treba dodatni žig odtisniti na podoben način, tako da se žigosa vsako stran in predhodno stran.

10. Uvozna dovoljenja in delna dovoljenja, ki jih izdajo, izpolnijo in potrdijo organi ene izmed držav članic, imajo enako pravno veljavo v vsaki drugi državi članici, kot dokumenti, ki jih izdajo, izpolnijo in potrdijo organi teh držav članic.

11. Pristojni organi zadevnih držav članic lahko po potrebi zahtevajo prevod dovoljenj ali delnih dovoljenj v uradni jezik ali enega od uradnih jezikov zadevne države članice.

POGLAVJE III

UPRAVNO SODELOVANJE

Člen 29

Komisija priskrbi organom držav članic imena in naslove ukrajinskih organov, ki so pristojni za izdajanje potrdil o poreklu in izvoznih dovoljenj, skupaj z vzorci žigov, ki jih ti organi uporabljajo.

Člen 30

Za jeklene izdelke, za katere velja sistem dvojne kontrole, države članice v prvih desetih dneh vsakega meseca obvestijo Komisijo o skupnih količinah, izraženih v ustreznih enotah in po državi porekla ter skupini izdelkov, za katere so se v predhodnem mesecu izdala uvozna dovoljenja.

Člen 31

1. Naknadno preverjanje potrdil o poreklu ali izvoznih dovoljenj se izvaja po naključnem izboru ali kadar pristojni organi Skupnosti utemeljeno dvomijo v verodostojnost potrdila o poreklu ali izvoznega dovoljenja ali v točnost podatkov o dejanskem poreklu zadevnih izdelkov.

V takih primerih pristojni organi Skupnosti vrnejo potrdilo o poreklu ali izvozno dovoljenje ali kopije navedenih dokumentov pristojnim organom vlade Ukrajine in po potrebi navedejo vsebinske ali oblikovne razloge za preiskavo. Če je bil predložen račun, se ta račun ali njegova kopija priloži potrdilu o poreklu ali izvoznemu dovoljenju ali njuni kopiji. Pristojni organi so dolžni posredovati vsako informacijo, ki je bila pridobljena in vzbuja sum, da so podatki na navedenem potrdilu ali dovoljenju netočni.

2. Za naknadna preverjanja izjav o poreklu se prav tako uporabljajo določbe iz odstavka 1.

3. Rezultati naknadnega preverjanja, ki je bilo opravljeno skladno z odstavkom 1, se najkasneje v treh mesecih sporočijo pristojnim organom Skupnosti. Posredovano sporočilo navaja, ali se sporno potrdilo, dovoljenje ali izjava nanaša na dejansko izvoženo blago in ali je v skladu s tem poglavjem blago upravičeno do izvoza v Skupnost. Pristojni organi Skupnosti smejo zahtevati kopije vse dokumentacije, ki je potrebna za popolno ugotavljanje dejstev, še zlasti porekla blaga.

4. Če taka preverjanja odkrijejo zlorabo ali večje nepravilnosti pri uporabi izjav o poreklu, zadevna država članica o tem obvesti Komisijo. Komisija te informacije posreduje drugim državam članicam. Skupnost se lahko odloči, da mora uvoz zadevnih izdelkov v Skupnost spremljati potrdilo o poreklu iz Ukrajine iz člena 25(1).

5. Naključna uporaba postopka iz tega člena ne bo predstavljala ovire za sprostitev zadevnih izdelkov v prosti promet.

Člen 32

1. Če postopek preverjanja iz člena 31 ali informacije, ki so na razpolago pristojnim organom Skupnosti, kažejo, da se določbam tega poglavja izogiba, navedeni organi zahtevajo od Ukrajine, da opravi ustrezne preiskave ali poskrbi, da se take preiskave v zvezi s poslovanjem, ki je ali se zdi, da je v nasprotju z določbami tega poglavja, izvedejo. Rezultati teh preiskav se sporočijo pristojnim organom Skupnosti, skupaj s kakršno koli ustrezno informacijo, ki omogoča, da se ugotovi dejansko poreklo blaga.

2. V okviru ukrepov, sprejetih po določbah tega poglavja, lahko pristojni organi Skupnosti izmenjajo vsako informacijo s pristojnimi organi vlade Republike Ukrajine, ki se šteje za koristno pri preprečevanju izogibanja določbam tega poglavja.

3. Če se ugotovi, da se je določbam tega poglavja izognilo, lahko Komisija sprejme ukrepe, ki so potrebni za preprečitev ponovitve takega izogibanja.

Člen 33

Komisija usklajuje ukrepe, ki jih sprejmejo pristojni organi držav članic na podlagi določb tega poglavja. Pristojni organi držav članic obvestijo Komisijo in druge države članice o ukrepih, ki so jih sprejeli, in o doseženih rezultatih.

POGLAVJE IV

KONČNE DOLOČBE

Člen 34

Razveljavitev

Sklep Sveta 2003/893/ES se razveljavi.

Člen 35

Začetek veljavnosti

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 19. novembra 2004 Za Svet Predsednik J. P. H. DONNER

(1) UL L 49, 19.2.1998, str. 3.

(2) Glej stran 23 tega uradnega lista.

(3) UL L 333, 20.12.2003, str. 84.

(4) UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 2344/2003 (UL L 346, 31.12.2003, str. 38).

(5) Glej opombo 3.

PRILOGA I SA Ploščato valjani izdelki SA1. (kolobarji) 7208100000 7208250000 7208260000 7208270000 7208360000 7208370010 7208370090 7208380010 7208380090 7208390010 7208390090 7211140010 7211190010 7219110000 7219121000 7219129000 7219131000 7219139000 7219141000 7219149000 7225200010 7225301000 7225309000 SA2. (debela pločevina) 7208400010 7208512010 7208512091 7208512093 7208512097 7208512098 7208519110 7208519190 7208519810 7208519891 7208519899 7208522010 7208522090 7208528010 7208528090 7208530010 7211130000 7225401210 7225401220 7225404010 7225404090 7225406000 7225990010 SA3. (drugi ploščato valjani izdelki) 7208400090 7208530090 7208540010 7208540090 7208900010 7209150000 7209161000 7209169000 7209171000 7209179000 7209181000 7209189100 7209189900 7209250000 7209261000 7209269000 7209271000 7209279000 7209281000 7209289000 7209900010 7210110010 7210122010 7210128010 7210200010 7210300010 7210410010 7210490010 7210500010 7210610010 7210690010 7210701010 7210708010 7210903010 7210904010 7210908091 7211140090 7211190090 7211232010 7211233010 7211233091 7211238010 7211238091 7211290010 7211900011 7212101000 7212109011 7212200011 7212300011 7212402010 7212402091 7212408011 7212502011 7212503011 7212504011 7212506111 7212506911 7212509015 7212509017 7212600011 7212600091 7219211000 7219219000 7219221000 7219229000 7219230000 7219240000 7219310010 7219310090 7219321000 7219329010 7219329090 7219331000 7219339010 7219339090 7219341000 7219349010 7219349090 7219351000 7219359010 7219359090 7225401290 7225409000 SB Profilni izdelki SB1. (nosilci) 7207198010 7207208010 7216311010 7216311090 7216319010 7216319090 7216321100 7216321900 7216329100 7216329900 7216331000 7216339000 SB2. (valjana žica) 7213100000 7213200000 7213911000 7213912000 7213914100 7213914900 7213917000 7213919000 7213991000 7213999000 7221001000 7221009000 7227100000 7227200000 7227901000 7227905000 7227909500 SB3. (drugi profilni izdelki) 7207191210 7207191291 7207191299 7207205210 7207205291 7207205299 7214200000 7214300000 7214911000 7214919000 7214991000 7214993100 7214993900 7214995000 7214997100 7214997900 7214999500 7215900010 7216100000 7216210000 7216220000 7216401000 7216409000 7216501000 7216509100 7216509900 7216990010 7218992000 7222111100 7222111900 7222118100 7222118900 7222191000 7222199000 7222309710 7222401000 7222409010 7224900295 7224903100 7224903800 7228102010 7228102090 7228201010 7228201091 7228209110 7228209190 7228302000 7228304100 7228304900 7228306100 7228306900 7228307000 7228308900 7228602010 7228608010 7228701000 7228709010 7228800010 7228800090 7301100000

PRILOGA II IZVOZNO DOVOLJENJE IZVOZNO DOVOLJENJE POTRDILO O POREKLU POTRDILO O POREKLU

PRILOGA III UVOZNO DOVOLJENJE EVROPSKE SKUPNOSTI UVOZNO DOVOLJENJE EVROPSKE SKUPNOSTI

PRILOGA IV LISTA DE LAS AUTORIDADES NACIONALES COMPETENTES SEZNAM PŘÍSLUŠNÝCH VNITROSTÁTNÍCH ORGÁNŮ LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN PÄDEVATE RIIKLIKE ASUTUSTE NIMEKIRI ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES ELENCO DELLE COMPETENTI AUTORITÀ NAZIONALI VALSTU KOMPETENTO IESTAŽU SARAKSTS ATSAKINGŲ NACIONALINIŲ INSTITUCIJŲ SĄRAŠAS AZ ILLETÉKES NEMZETI HATÓSÁGOK LISTÁJA LISTA TA' L-AWTORITAJIET KOMPETENTI NAZZJONALI LIJST VAN BEVOEGDE NATIONALE INSTANTIES LISTA WŁAŚCIWYCH ORGANÓW KRAJOWYCH LISTA DAS AUTORIDADES NACIONAIS COMPETENTES ZOZNAM PRÍSLUŠNÝCH ŠTÁTNYCH ORGÁNOV SEZNAM PRISTOJNIH NACIONALNIH ORGANOV LUETTELO TOIMIVALTAISISTA KANSALLISISTA VIRANOMAISISTA FÖRTECKNING ÖVER BEHÖRIGA NATIONELLA MYNDIGHETER BELGIQUE/BELGIË Service public fédéral économie, PME, Classes moyennes & énergie Administration du potentiel économique Politiques d'accès aux marchés, Services Licences Rue Général Leman 60 B-1040 Bruxelles Fax: (32-2) 230 83 22 Federale Overheidsdienst Economie, KMO, Middenstand & Energie Bestuur Economisch Potentieel Markttoegangsbeleid, Dienst Vergunningen Generaal Lemanstraat 60 B-1040 Brussel Fax: (32-2) 230 83 22 ČESKÁ REPUBLIKA Ministerstvo průmyslu a obchodu Licenční správa Na Františku 32 CZ-110 15 Praha 1 Fax: + 420-22421 21 33 EESTI Majandus- ja Kommunikatsiooniministeerium Harju 11 EE-15072 Tallinn Fax: + 372-6313 660 ΕΛΛΑΣ Υπουργείο Οικονομίας & Οικονομικών Διεύθυνση Διεθνών Οικονομικών Ροών Κορνάρου 1 GR-105 63 Αθήνα Fax : + 30210-328 60 94 ESPAÑA Ministerio de Industria, Turismo y Comercio Secretaría General de Comercio Exterior Subdirección General de Comercio Exterior de Productos Industriales Paseo de la Castellana 162 E- 28046 Madrid Fax: + 34-91-349 38 31 DANMARK Erhvervs- og Boligstyrelsen Økonomi- og Erhvervsministeriet Vejlsøvej 29 DK-8600 Silkeborg Fax: + 45-35-46 64 01 DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Straße 29-35 D-65760 Eschborn 1 Fax: + 49-61-96 9 42 26 ITALIA Ministero delle Attività Produttive Direzione generale per la politica commerciale e per la gestione del regime degli scambi Viale America 341 I-00144 Roma Fax: +39-06-59 93 22 35 / 59 93 26 36 FRANCE SETICE 8, rue de la Tour-des-Dames F-75436 Paris Cedex 09 Fax: + 33-1-55 07 46 69 IRELAND Department of Enterprise, Trade and Employment Import/Export Licensing, Block C Earlsfort Centre Hatch Street IE-Dublin 2 Fax: + 353-1-631 25 62 ÖSTERREICH Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A-1011 Wien Fax: + 43-1-7 11 00/83 86 KYPROS Υπουργείο Εμπορίου, Βιομηχανίας και Τουρισμού Υπηρεσία Εμπορίου Μονάδα Έκδοσης Αδειών Εισαγωγής/Εξαγωγής Οδός Ανδρέα Αραούζου Αρ.6 CY-1421 Λευκωσία Φαξ: + 357-22-37 51 20 LATVIJA Latvijas Republikas Ekonomikas ministrija Brīvības iela 55 LV-1519 Rīga Faks: + 371-728 08 82 LIETUVA Lietuvos Respublikos Ūkio ministerija Prekybos departamentas Gedimino pr. 38/2 LT-01104 Vilnius Fax: + 370-5-26 23 974 POLSKA Ministerstwo Gospodarki, Pracy i Polityki Społecznej Plac Trzech Krzyży 3/5 PL-00-507 Warszawa Fax: + 48-22-693 40 21/693 40 22 PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo Rua Terreiro do Trigo, Edifício da Alfândega de Lisboa PT-1140-060 Lisboa Fax: + (351) 21 88 14 261 SLOVENIJA Ministrstvo za gospodarstvo Področje ekonomskih odnosov s tujino Kotnikova 5 SI-1000 Ljubljana Fax: + 386-1-478 36 11 LUXEMBOURG Ministère des affaires étrangères Office des licences BP 113 L-2011 Luxembourg Fax: + 352-46 61 38 MAGYARORSZÁG Magyar Kereskedelmi Engedélyezési Hivatal Margit krt. 85. HU-1024 Budapest Fax: + 36-1-336 73 02 MALTA Diviżjoni għall -Kummerċ Servizzi Kummerċjali Lascaris MT-Valletta CMR02 Fax: + 356-25-69 02 99 NEDERLAND Belastingdienst/Douane centrale dienst voor in- en uitvoer Postbus 30003, Engelse Kamp 2 9700 RD Groningen Fax: (31-50) 523 23 41 SLOVENSKÁ REPUBLIKA Ministerstvo hospodárstva SR Odbor licencií Mierová 19 SK-827 15 Bratislava 212 Fax: + 421-2-43 42 39 19 SUOMI Tullihallitus PL 512 FIN-00101 Helsinki Telekopio: + 358-20-492 28 52 SVERIGE Kommerskollegium Box 6803 S-113 86 Stockholm Fax: + (46) 8-30 67 59 UNITED KINGDOM Department of Trade and Industry Import Licensing Branch Queensway House — West Precinct Billingham UK-TS23 2NF Fax: + 44-1642-36 42 69